
1. “Жогорку Евразия экономикалык кеңешинин “Евразия экономикалык бирлигинин жалпы газ рыногун түзүү жөнүндө” чечиминин долбоору тууралуу” Евразия экономикалык комиссиясынын Кеңешинин чечиминин долбоору (тиркелет) жактырылсын жана ал Евразия экономикалык комиссиясынын Кеңешинин кароосуна берилсин.
2. Ушул тескеме Евразия экономикалык бирлигинин расмий сайтына жарыяланган датадан тартып күчүнө кирет.

ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ


20   -жылдын «   »			№ 						шаары

Жогорку Евразия экономикалык кеңешинин “Евразия экономикалык бирлигинин жалпы газ рыногун түзүү жөнүндө” чечиминин долбоору тууралуу

Евразия экономикалык комиссиясынын Кеңеши төмөнкүдөй чечим кабыл алды:
1. Жогорку Евразия экономикалык кеңешинин “Евразия экономикалык бирлигинин жалпы газ рыногун түзүү жөнүндө” чечиминин долбоору (тиркелет) жактырылсын жана ал Евразия экономикалык комиссиясынын Кеңешинин кароосуна берилсин.
2. Ушул Чечим расмий жарыяланган датадан 30 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения
Респуликасынан




В. Габриелян
	Беларусь
Республикасынан




В. Матюшевский
	Казакстан Республикасынан




А.Мамин
	Кыргыз Республикасынан




Т.Абдыгулов
	Россия Федерациясынан




И. Шувалов




ЖОГОРКУ ЕВРАЗИЯ ЭКОНОМИКАЛЫК КЕҢЕШИ


Ч Е Ч И М


20   -жылдын «   »			№ 						шаары

Евразия экономикалык бирлигинин
жалпы газ рыногун түзүү жөнүндө

2014-жылдын 29-майындагы Евразия экономикалык бирлиги жөнүндө келишимдин 83 жана 104-беренелерине ылайык Жогорку Евразия экономикалык кеңеши төмөнкүдөй чечим кабыл алды:
1. Төмөнкү тиркелгендер бекитилсин:
Евразия экономикалык бирлигинин жалпы газ рыногун түзүүнүн программасы;
Евразия экономикалык бирлигинин жалпы газ рыногун түзүү боюнча иш-чаралар планы (мындан ары – план).
2. Евразия экономикалык бирлигине мүчө мамлекеттер планда каралган иш-чараларды ишке ашырууга жооптуу мамлекеттик бийлик органдарын аныктасын жана ушул Чечим күчүнө кирген датадан тартып 30 календардык күндүн ичинде Евразия экономикалык комиссиясына алар жөнүндө маалымат берсин.
3. Евразия экономикалык бирлигине мүчө мамлекеттер планга ылайык иштелип чыккан актылардын долбоорлорун Евразия экономикалык комиссиясына жөнөтүүнү камсыз кылсын.
4. Евразия экономикалык комиссиясы:
мүчө мамлекеттердин ортосунда газды транспорт менен ташуу жана жеткирүү чөйрөсүндө мүчө мамлекеттердин ортосундагы эл аралык келишимдерге жана Евразия экономикалык бирлигине мүчө мамлекеттердин мыйзамдарына салыштырма талдоо жүргүзүү үчүн маалыматтарды берүү формасын 2018-жылдын 1-майына чейин бекитсин;
планда каралган иш-чараларды ишке ашырууга мониторинг жүргүзүүнү ишке ашырсын жана мониторингдин жыйынтыктары тууралуу жыл сайын Евразия өкмөттөр аралык кеңешине маалымдасын.
5. Евразия экономикалык бирлигине мүчө мамлекеттер 2018-жылдын 1-октябрына чейин Евразия экономикалык комиссиясына ушул Чечимдин 4-пунктунун экинчи абзацында көрсөтүлгөн форма боюнча маалыматты жөнөтсүн

Жогорку Евразия экономикалык кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан




БЕКИТИЛДИ

Жогорку Евразия экономикалык кеңешинин 
20  -жылдын 			
№ ___ чечими менен

Евразия экономикалык бирлигинин 
жалпы газ рыногун түзүүнүн 
ПРОГРАММАСЫ

Киришүү

1. Бул Программа 2014-жылдын 29-майындагы Евразия экономикалык бирлиги жөнүндө келишимдин (мындан ары – Келишим) 83-беренесинин 2-пунктуна жана 104-беренесинин 4-пунктуна ылайык иштелип чыкты, мында Келишимдин 79-беренесинин, Баа түзүүнүн жана тарифтик саясаттын негиздерин кошо алганда, газ-транспорттук системалар боюнча газды транспорт менен ташуу чөйрөсүндө табигый монополиянын субъекттеринин кызмат көрсөтүүлөрүнө жетүү эрежелери жөнүндө протоколдун (Келишимге № 22 тиркеме) (мындан ары – Жетүү эрежелери жөнүндө протокол), ошондой эле Жогорку Евразия экономикалык кеңешинин 2016-жылдын 31-майындагы № 7 чечими менен бекитилген Евразия экономикалык бирлигинин жалпы газ рыногун түзүү концепциясынын (мындан ары – Концепция) жоболору эске алынды.
2. Евразия экономикалык бирлигинин (мындан ары – Бирлик) жалпы газ рыногун түзүү Бирликке мүчө мамлекеттердин (мындан ары – мүчө мамлекеттер) энергетика чөйрөсүндө интеграциялык кызматташуусунун эң маанилүү артыкчылыктарынын бири жана Бирликтин алкагында товарларды, кызмат көрсөтүүлөрдү, технологияларды жана капиталды эркин жүгүртүү үчүн жагымдуу шарттарды камсыз кылуунун олуттуу түзүүчүлөрүнүн бири болуп саналат.
3. Бул Программа төмөнкүлөрдү эске алуу менен иштелип чыкты:
1) мүчө мамлекеттердин экономикалык кызыкчылыктар (анын ичинде мүчө мамлекеттердин ички газ рынокторун иштетүүнүн жана өнүктүрүүнүн өзгөчөлүктөрү) жана мүчө мамлекеттердин мыйзамдары;
2) Келишимде, Жетүү эрежелери жөнүндө протоколдун 3-пунктунда каралган Бирликтин жалпы газ рыногун түзүү принциптери, анын ичинде мүчө мамлекеттердин газга болгон ички керектөөлөрүн алгачкы кезекте камсыз кылуу принциби;
3) мүчө мамлекеттин экономикалык же энергетикалык коопсуздугуна коркунучтар болгон учурда ошол мүчө мамлекеттин өзүнүн ички газ рыногунда зарыл өзгөчө укуктук чараларды көрүүгө укугу;
4) мүчө мамлекеттердин ортосунда жетишилген келишимдер жана эл аралык келишимдер;
5) мүчө мамлекеттердин газ чөйрөсүндө үчүнчү мамлекеттер менен жетишилген келишимдери жана эл аралык келишимдер;
6) жалпы газ рыногун түзүүдө эл аралык тажрыйба.

I. Жалпы жоболор

1. Аныктамалар

4. Ушул Программанын максаттары үчүн төмөнкүлөрдү билдирүүчү түшүнүктөр колдонулат:
“газ менен биржалык тооруктар” – газ менен биржалык тооруктарды өткөрүү эрежелерине ылайык товардык биржада ишке ашырылуучу газ менен болгон тооруктар;
“газ тармагы” – өзүнө газды издеп табууну, кайра иштетүүнү, транспорт менен ташууну, сактоону жана сатууну камтыган экономиканын тармагы;
“газ-транспорттук системаларды оңдоо графиги” – газ-транспорттук системалардын элементтерин пландык-эскертип оңдоону жүргүзүүнүн графиги (аны ишке ашыруунун мөөнөтүн (мезгилдүүлүгүн жана узактыгын) көрсөтүү менен);
“газ-транспорттук системаларга жетүү”, “газды транспорт менен ташуу боюнча кызмат көрсөтүүлөргө жетүү” – Бирликтин жалпы газ рыногунда газды транспорт менен ташуу үчүн газ-транспорттук системалардын операторлору тарабынан башкарылуучу газ-транспорттук системаларды колдонууга укук берүү;
“газды транспорт менен ташууда инфраүзүмдүк чектөө” – белгилүү бир маршрут боюнча газды транспорт менен ташууга тоскоолдук кылуучу техникалык мүнөздөгү чектөө;
“газ-транспорттук системанын ишинин ишенимдүүлүгү” – өндүрүмдүүлүгүнүн чегинде нормаланган сапаттагы газды транспорт менен ташуу боюнча функцияларды газ-транспорттук системанын аткаруу жөндөмдүүлүгү;
“газды транспорт менен ташуу боюнча кызмат көрсөтүүлөрдүн керектөөчүсү” – газдын менчик ээси болуп саналган же аны мүчө мамлекеттердин мыйзамдарында каралган негизде алган жана мүчө мамлекеттердин аймактарында жайгашкан газ-транспорттук системаларга жетүүнүн бирдиктүү эрежелерине ылайык газ-транспорттук системанын оператору менен түзүлгөн газды транспорт менен ташуу боюнча кайтарымдуу кызмат көрсөтүү жөнүндө келишимдин негизинде газ-транспорттук системаларга жетүүнү алган уюм;
“газ-транспорттук системаларды өнүктүрүү” – газ-транспорттук инфратүзүмдүн кубаттуулугун (өткөрүү жөндөмдүүлүгүн) жана ишенимдүүлүгүн күчөтүүгө же ушундай объекттерди курууга багытталган чаралардын комплекси;
“рыноктук баа” – Бирликтин жалпы газ рыногундагы суроо-талаптын жана сунуштардын негизинде орун алган жана Бирликтин жалпы газ рыногуна катышуучулардын ортосунда газды жеткирип берүүгө түздөн-түз келишимдерде аныкталган же Келишимдин XVIII бөлүмүнүн жоболорун эске алуу менен Бирликтин жалпы газ рыногунда нарктык жөнгө салуу жок болгон шартта газ менен биржалык тооруктарды өткөрүүнүн жүрүшүндө аныкталган газга болгон баа;
“маалымат алмашуу тутуму” – белгиленген тартипте аныкталган маалыматтын курамынын негизинде маалыматтык алмашууну жана мүчө мамлекеттердин ыйгарым укуктуу органдарынын, Евразия экономикалык комиссиясынын жана Бирликтин жалпы газ рыногунун субъекттеринин ортосундагы өз ара аракеттенүүнү камсыз кылуучу система;
“газ менен соода кылуу” – ушул Программада каралган, Бирликтин жалпы газ рыногунда газ менен тооруктар эрежелерине ылайык ишке ашырылуучу газды сатып алуу-сатуу боюнча ишкердик иш;
“ыйгарым укуктуу органдар” – ушул Программанын иш-чараларын аткарууга ыйгарым укуктуу болгон мүчө мамлекеттердин мамлекеттик бийлик органдары;
“нарктык индикаторлор” – белгилүү бир мезгил ичинде Бирликтин жалпы газ рыногунун алкагында газ менен биржалык тооруктардын жүрүшүндө жана (же) биржадан тышкары рынокто жасалган бүтүмдөрдүн бааларынын негизинде эсептелген газга болгон баалар.
Ушул Программада колдонулуучу башка түшүнүктөр Келишимде жана Концепцияда аныкталган маанилерде колдонулат.

2. Программанын максаттары жана милдеттери

5. Программанын максаттары жана милдеттери Келишимдин 79-беренесинде каралган Бирликтин энергетикалык ресурстарынын жалпы рынокторун түзүү принциптеринин негизинде, ошондой эле Концепциянын, Келишимдин 83-беренесинин жана Жетүү эрежелери жөнүндө протоколдун жоболоруна ылайык аныкталган.
6. Ушул Программанын максаттары болуп төмөнкүлөр саналат:
1) Бирликтин жалпы газ рыногун иштетүү үчүн укуктук жана экономикалык шарттарды түзүүнү кошо алганда, Бирликтин жалпы газ рыногунун субъекттеринин Бирликтин жалпы газ рыногуна катышуусуна мүчө мамлекеттердин даярдыгын камсыз кылуу;
2) 2025-жылдын 1-январынан кеч эмес мөөнөттө күчүнө кирүүчү Бирликтин жалпы газ рыногун түзүү жөнүндө эл аралык келишимди ишке ашыруу үчүн зарыл шарттардын мүчө мамлекеттерде түзүлүшүн камсыз кылуу.
7. Бул Программа төмөнкү милдеттерди аткаруунун натыйжасында Бирликтин жалпы газ рыногун түзүүнү камсыз кылуучу өз ара байланышкан, технологиялык жана башка иш-чаралардын комплексин өзүнө камтыйт:
1) мүчө мамлекеттердин мыйзамдарын, ошондой эле Атаандаштыктын жалпы принциптери жана эрежелери жөнүндө протоколду (Келишимге № 19 тиркеме) эске алуу менен Бирликтин жалпы газ рыногунун катышуучуларынын ортосунда ак ниеттүү атаандаштыкты өнүктүрүү үчүн укуктук жана экономикалык шарттарды түзүү;
2) Бирликтин жалпы газ рыногунда газга карата наркты түзүүнүн рыноктук механизмдерине өтүү;
3) Бирликтин жалпы газ рыногунун катышуучуларынын ушул рынокко басмырланбастан жетүүсүн камсыз кылуучу Бирликтин жалпы газ рыногунда газ менен соода кылууну уюштуруу;
4) Бирликтин жалпы газ рыногунда газ менен биржалык тооруктарды өткөрүү мүмкүндүгүн камсыз кылуу;
5) Бирликтин жалпы газ рыногунда мүчө мамлекеттердин чарба жүргүзүүчү субъекттеринин инвестициялык активдүүлүгүн жогорулатуу үчүн шарттарды түзүү;
6) мүчө мамлекеттердин аймактарында жайгашкан газ-транспорттук системаларга жетүүнүн бирдиктүү эрежелеринин (мындан ары тиешелүү түрдө – бирдиктүү эрежелер, газ-транспорттук системалар) негизинде Бирликтин жалпы газ рыногунун катышуучуларынын газ-транспорттук системаларга басмырланбастан жана ачык-айкын жетүүсүн уюштуруу;
7) газды жеткирип берүүчүлөрдүн жана газды керектөөчүлөрдүн узак мөөнөттүү билдирмелеринин негизиндегини кошо алганда, Бирликтин жалпы газ рыногун иштетүүнү камсыз кылуу үчүн зарыл газ-транспорттук системаларды узак мөөнөттүү өнүктүрүүгө багытталган механизмдерди ишке киргизүү;
8) газга болгон ченемдерди, стандарттарды жана газ-транспорттук системалардын иштешин жөнгө салуучу ченемдик-техникалык документтерди бирдейлештирүү, ошондой эле дүйнөлүк тажрыйбаны эске алуу менен газдын санын өлчөөнүн тактыгын жана анын сапатын контролдоону камсыз кылуу, мүчө мамлекеттердин улуттук стандартташтыруу системаларынын алкагында өлчөөлөрдү метрологиялык камсыз кылууну ишке ашыруу жана газдын санын өлчөөгө карата метрологиялык талаптарды жана газдын сапатынын параметрлерин шайкештөө боюнча сунуштамаларды иштеп чыгуу;
9) маалыматтык алмашуу системасын уюштуруу, ал газды ички керектөө, газ-транспорттук системалардын эркин кубаттуулугу, ошондой эле мүчө мамлекеттердин аймактарында газды транспорт менен ташуу жана жеткирип берүү чөйрөсүндө наркты түзүү жөнүндө маалыматтарды, анын ичинде газга болгон дүң баалар жана газ-транспорттук системалар боюнча газды транспорт менен ташууга тарифтер жөнүндө маалыматтарды өзүнө камтыган маалыматтар менен алмашууну карайт;
10) мүчө мамлекеттердин жана Бирликтин газдын индикативдүү (божомолдуу) тең салмагын үзгүлтүксүз даярдоону жана макулдашууну уюштуруу;
11) мүчө мамлекеттердин ортосундагы эл аралык келишимдерди эске алуу менен Бирликтин жалпы газ рыногун түзүү үчүн мүчө мамлекеттердин ортосунда газды транспорт менен ташуу жана жеткирип берүү чөйрөсүндөгү мүчө мамлекеттердин мыйзамдарын шайкештөөнү камсыз кылуу;
12) Бирликтин жалпы газ рыногунун алкагында газды транспорт менен ташуу боюнча кызмат көрсөтүүлөргө карата тарифти түзүүнүн (наркты түзүүнүн) жалпы принциптерин жана методдорун колдонуу;
13) мүчө мамлекеттердин атаандаштыкты коргоо жаатындагы мыйзамдарынын талаптарынын сакталышын контролдоону, анын ичинде Бирликтин жалпы газ рыногунун алкагында газды транспорт менен ташуу боюнча кызматтарды көрсөтүүчү чарба жүргүзүүчү субъекттердин тарифтерди (бааларды) колдонушун контролдоону камсыз кылуу;
14) Бирликтин жалпы газ рыногун түзүү жана иштетүү максатында мүчө мамлекеттердин өз ара аракеттенүүсүн ишке ашыруу;
15) ыйгарым укуктуу органдардын бири-бири жана Евразия экономикалык комиссиясы (мындан ары – Комиссия) менен өз ара аракеттенүүсүн ишке ашыруу.

3. Программаны ишке ашыруудан күтүлүүчү натыйжалар

8. Бул Программаны ишке ашыруу Бирликтин жалпы газ рыногун түзүүнүн методикалык, уюштуруу, инфратүзүмдүк, технологиялык жана укуктук негизди түптөөгө алып келет, бул болсо төмөнкү натыйжаларга жетишүүнү камсыз кылууну мүмкүндүк берет:
1) Бирликтин жалпы газ рыногунда газ-транспорттук системаларга жана газ менен биржалык тооруктарга жетүүнү кошо алганда, инфратүзүмдүк уюмдардын кызмат көрсөтүүлөрүнө жетүүнү камсыз кылуу аркылуу бардык мүчө мамлекеттердин Бирликтин жалпы газ рыногуна катышуучуларынын ортосунда газ менен соода кылууну жүргүзүү (зарыл болгон учурда мүчө мамлекет мүчө мамлекеттер менен макулдашылган бирдиктүү критерийлерге жооп берүүчү газды жеткирип берүүчүлөргө жана газды керектөөчүлөргө Бирликтин жалпы газ рыногунда газды жеткирип берүүгө жана (же) сатып алууга ыйгарым укук берет);
2) Бирликтин жалпы газ рыногунда газды жеткирип берүүгө келишимдерди түзүүнүн түрдүү механизмдерин колдонуу (узак мөөнөттүү жана кыска мөөнөттүү келишимдер, баржалык бүтүмдөр);
3) Бирликтин жалпы газ рыногунда газды рыноктук баа боюнча жеткирип берүүгө келишимдерди түзүү, буга мүчө мамлекеттердин эки тараптуу эл аралык келишимдерин ишке ашыруунун алкагында чарба жүргүзүүчү субъекттер тарабынан түзүлүүчү келишимдер кирбейт;
4) эркин кубаттуулукту аныктоо жана бөлүштүрүү эрежелерин да белгилөөчү жана Бирликтин жалпы газ рыногуна катышуучулар үчүн газ-транспорттук системаларга басмырланбастан жетүүнү караган бирдиктүү эрежелерге ылайык Бирликтин жалпы газ рыногун иштетүүнүн алкагында газды жеткирип берүү максатында Бирликтин жалпы газ рыногуна катышуучуларга газ-транспорттук системаларга жетүүнү берүү (анын ичинде Бирликтин газдын индикативдүү (божомолдуу) тең салмагын эске алуу менен);
5) мүчө мамлекеттердин мыйзамдарына ылайык Бирликтин жалпы газ рыногуна катышуучулар үчүн ачык-айкын жана басмырлабаган негизде Бирликтин жалпы газ рыногунун алкагында газды транспорт менен ташуу боюнча кызмат көрсөтүүлөргө тарифтерди (бааны) белгилөө (түзүү);
6) Бирликтин жалпы газ рыногунун алкагында газды транспорт менен ташуу боюнча кызматтарды көрсөтүүчү чарба жүргүзүүчү субъекттер тарабынан тарифтердин (баалардын) колдонулушун контролдоону кошо алганда, мүчө мамлекеттердин атаандаштыкты коргоо жаатындагы мыйзамдарынын талаптарынын сакталышын контролдоону камсыз кылуу.

II. Программанын иш-чаралар системасы

1. Программаны ишке ашыруу мөөнөтү жана этаптары

9. Мүчө мамлекеттер Комиссия менен бирдикте Концепцияга, Жетүү эрежелери жөнүндө протоколго ылайык жана Келишимдин 104-беренесинин 4 жана 5-пункттарында каралган өтмө жоболорду эске алуу менен Бирликтин жалпы газ рыногун этап-этабы менен түзүүнү камсыз кылат.
10. Концепциянын IV бөлүмүнө ылайык Бирликтин жалпы газ рыногун түзүү 3 этап менен ишке ашырылат.
11. Биринчи этап 2020-жылдын 1-январынан кеч эмес аяктайт. Бирликтин жалпы газ рыногун түзүүнүн методикалык жана уюштуруу негизин түзүү ушул этаптын негизги жыйынтыгы болуп калышы керек.
Биринчи этапта төмөнкүлөрдү да ишке ашыруу зарыл:
мүчө мамлекеттердин ортосунда газды транспорт менен ташуу жана жеткирип берүү чөйрөсүндөгү мүчө мамлекеттердин мыйзамдарын шайкештөөнү камсыз кылуу;
газ-транспорттук системалардын эркин кубаттуулугу жөнүндө маалыматтарга жетүүнү жана толук айкындоону камсыз кылуу;
мүчө мамлекеттердин газга ченемдерин жана стандарттарын жана газ-транспорттук системаларды иштетүүнү жөнгө салуучу ченемдик-техникалык документтерди бирдейлештирүү;
маалыматтардын негизинде маалыматтык алмашуу системасын уюштуруу, ал газды ички керектөө, газ-транспорттук системалардын эркин кубаттуулугу, ошондой эле мүчө мамлекеттердин аймактарында газды транспорт менен ташуу жана жеткирип берүү чөйрөсүндө наркты түзүү жөнүндө маалыматтарды (анын ичинде газга болгон дүң баалар жана газ-транспорттук системалар боюнча газды транспорт менен ташууга тарифтер жөнүндө) өзүнө камтыйт;
бирдиктүү эрежелерди иштеп чыгуу жана макулдашуу;
ыйгарым укуктуу органдар менен макулдашылган газ менен биржалык тооруктарды ишке ашыруу тартибин белгилөө;
Бирликтин газдын индикативдүү (божомолдуу) тең салмагын түзүүнү уюштуруу;
Бирликтин жалпы газ рыногунун алкагында газды жеткирип берүү максатында мүчө мамлекеттердин ортосунда газды транспорт менен ташууда инфратүзүмдүк чектөөлөрдү аныктоо жана аларды жоюу боюнча сунуштарды иштеп чыгуу.
12. Экинчи этап 2021-жылдын 1-январынан кеч эмес аяктайт. Бирликтин жалпы газ рыногун түзүүнүн инфратүзүмдүк, технологиялык жана укуктук негизи түзүү ушул этаптын негизги жыйынтыгы болуп калышы керек.
Экинчи  этапта төмөнкүлөрдү да ишке ашыруу зарыл:
Бирликтин аймагында бир же бир нече товардык биржалардын иштешин камсыз кылуу, аларда газ менен биржалык тооруктар ишке ашырылышы мүмкүн;
Бирликтин жалпы газ рыногунун катышуучуларынын мүчө мамлекеттердин товардык биржаларында газ менен биржалык тооруктарга басмырланбастан жетүүсүн камсыз кылуу;
Бирликтин газдын макулдашылган индикативдүү (божомолдуу) тең салмагын эске алуу менен мүчө мамлекеттердин ортосунда газды транспорт менен ташуу жана жеткирип берүү максатында Бирликтин жалпы газ рыногунун катышуучуларынын газ-транспорттук системаларга жетүүсүн камсыз кылуу;
газ-транспорттук системаларды өнүктүрүү үчүн газды жеткирип берүүчүлөрдүн жана газды керектөөчүлөрдүн узак мөөнөттүү билдирмелерин кошо алганда, түрдүү механизмдерди колдонууну камсыз кылуу;
мүчө мамлекеттер атаандаштыкта болгон же өз ара атаандашуусу мүмкүн болгон газды жеткирип берүү багыттары боюнча үчүнчү мамлекеттерге газды транспорт менен ташуу жана жеткирип берүү маселелери боюнча мүчө мамлекеттердин консультацияларды өткөрүшүнө көмөктөшүү;
мүчө мамлекеттердин аймагына газды жеткирип берүү максатында Бирликтин жалпы газ рыногунда сатып алынган газды үчүнчү мамлекетке кайра сатууга жол бербеген механизмдерди иштеп чыгуу;
үчүнчү мамлекеттердин аймагынан чыккан газга карата Бирликтин жалпы газ рыногун жөнгө салуучу актылардын колдонулушуна жол бербеген механизмдерди иштеп чыгуу;
Бирликтин жалпы газ рыногун түзүү жөнүндө эл аралык келишимдин долбоорун даярдоо.
13. Үчүнчү этап 2025-жылдын 1-январынан кеч эмес аяктайт. Мүчө мамлекеттердин Бирликтин жалпы газ рыногуна мүчө мамлекеттердин газ рынокторунун субъекттеринин катышуусуна даярдыгын камсыз кылуу, анын ичинде Бирликтин жалпы газ рыногун иштетүү үчүн экономикалык шарттарды түзүү ушул этаптын негизги жыйынтыгы болуп калышы керек.
Үчүнчү этапта төмөнкүлөрдү да ишке ашыруу зарыл:
Бирликтин жалпы газ рыногун түзүү жөнүндө эл аралык келишимдин күчүнө киришин камсыз кылуу;
биржалык тооруктарда же түздөн-түз келишимдер боюнча сатып алынган газды Бирликтин жалпы газ рыногуна катышуучулардын арасында талап кылынган көлөмдө жана зарыл багыттар боюнча эркин жеткирип берүүнү камсыз кылуу;
Бирликтин жалпы газ рыногунун алкагында рыноктук баа боюнча газды сатууну камсыз кылуу;
мүчө мамлекеттердин аймактарында газга бирдей жеткиликтүү баага өтүүнүн максатка ылайыктуулугу жөнүндө чечимди Жогорку Евразия экономикалык кеңешинин кабыл алышын камсыз кылуу.
14. Бул Программа Жогорку Евразия экономикалык кеңеши тарабынан бекитилүүчү Евразия экономикалык бирлигинин жалпы газ рыногун түзүү боюнча иш-чаралар планына ылайык ишке ашырылат.
15. Комиссия ушул Программанын аткарылышына мониторинг жүргүзөт, анын жыйынтыгы боюнча жыл сайын Бирликтин жалпы газ рыногун түзүүнүн жүрүшү жөнүндө баяндама жана Бирликтин жалпы газ рыногун түзүүнүн кезектеги этабына өтүү жөнүндө сунуштарды, анын ичинде ушул Программада каралбаган иш-чараларды жүзөгө ашыруу (Бирликтин органдарынын актыларын иштеп чыгууну жана кабыл алууну кошо алганда) жөнүндө сунуштарды даярдайт. Аталган сунуштар макулдашуу үчүн мүчө мамлекеттерге жөнөтүлөт. Макулдашылган сунуштарды эске алуу менен Жогорку Евразия экономикалык кеңеши Бирликтин жалпы газ рыногун түзүүнүн кезектеги этабына өтүү жөнүндө чечим кабыл алат жана ушул этаптын мазмунун аныктайт.

2. Бирликтин жалпы газ рыногун жөнгө салуучу актыларды иштеп чыгуу

16. Бирликтин жалпы газ рыногунун субъекттерине карата Бирликтин жалпы газ рыногун жөнгө салуучу актылар, ошондой эле табигый монополиялар субъекттеринин ишин жөнгө салуу маселелери жана аймагында Бирликтин жалпы газ рыногунун алкагында газды транспорт менен ташуу боюнча кызматтарды көрсөтүүчү чарба жүргүзүүчү субъекттердин иши жүрүп жаткан мүчө мамлекеттин атаандаштыкты коргоо жаатындагы маселелер боюнча мыйзамдардын талаптары колдонулат.

Газ менен биржалык тооруктарды ишке ашыруу тартибин 
иштеп чыгуу жана кабыл алуу

17. Газ менен биржалык тооруктар жүргүзүлүшү мүмкүн болгон бир же бир нече товардык биржалардын иштешин камсыз кылуу үчүн ыйгарым укуктуу органдар Комиссия менен бирдикте газ менен биржалык тооруктарды ишке ашыруу тартибин иштеп чыгышат жана макулдашат.
18. Концепциянын V бөлүмүнүнө ылайык мүчө мамлекет мүчө мамлекеттердин товардык биржаларында газ менен биржалык тооруктарды ишке ашыруунун максатка ылайыктуулугун, ошондой эле газ менен биржалык тооруктар ишке ашырылышы мүмкүн болгон мүчө мамлекеттин товардык биржаларынын санын аныктайт.
19. Газ менен биржалык тооруктарды ишке ашыруу тартиби мүчө мамлекеттердин ортосунда газды жеткирип берүү максатында газ менен биржалык тооруктарды өткөрүү эрежелеринин мазмуну боюнча методикалык сунуштамаларды өзүнө камтыйт жана түрдүү мөөнөттө жеткирип берүү менен газдын физикалык көлөмүнүн тооруктарына жана газды жеткирип берүү чөйрөсүндө туунду финансылык инструменттердин тооруктарына карата колдонулат.
20. Биржалык тооруктардын операторлору газ менен биржалык тооруктарды өткөрүү эрежелеринин мазмуну боюнча методикалык сунуштамаларды эске алуу менен газ менен биржалык тооруктарды өткөрүү эрежелерин иштеп чыгышат жана бекитишет.
21. Газ менен биржалык тооруктарды ишке ашыруу тартибинде төмөнкүлөр каралышы керек:
1) Бирликтин жалпы газ рыногуна катышуучулардын газ менен биржалык тооруктарга жетүүсүнүн тартиби (мындан ары – газ менен биржалык тооруктарга катышуучулар);
2) газ менен биржалык тооруктарга катышуучуларга талаптар;
3) биржалык товардын тооруктарга жетүүсүнүн жана жетүүсүн токтотуунун тартиби;
4) түрдүү мөөнөттө жеткирип берүү менен газдын физикалык көлөмүнүн жана газды жеткирип берүү чөйрөсүндө туунду финансылык инструменттердин тооруктарын өткөрүү тартиби;
5) газ менен биржалык тооруктарды токтото туруу, токтотуу жана кайра жандандыруу учурлары жана тартиби;
6) товардык биржада сатылуучу газга болгон рыноктук бааны аныктоо тартиби;
7) товардык биржада сатылуучу газга болгон рыноктук баанын деңгээлинин кескин түрдө өзгөрүп кетишин болтурбоого багытталган чаралар жана аларды колдонуу тартиби;
8) биржалык келишимдерди түзүү, каттоо, тариздөө жана эсепке алуу тартиби;
9) биржалык келишимдерди түзүүдө газ менен биржалык тооруктарга катышуучулардын өз ара эсептерин жүргүзүү тартиби;
10) газ менен биржалык тооруктарга катышуучулардын жана (же) биржалык тооруктардын операторлорунун газ-транспорттук системалардын операторлору менен өз ара аракеттенүү тартиби, анын ичинде газды транспорт менен ташуунун техникалык мүмкүнчүлүктөрүн жана шарттарын макулдашуу тартиби;
11) газ менен биржалык тооруктар жөнүндө маалыматты ачуунун жана анын корголушун камсыз кылуунун тартиби;
12) талаш-тартыштарды чечүү тартиби;
13) газ менен биржалык тооруктардын жыйынтыгы боюнча түзүлгөн келишимдер боюнча милдеттенмелердин аткарылышына газ менен биржалык тооруктарга катышуучулардын жоопкерчилиги;
14) газ менен биржалык тооруктарда тартипти жана дисциплинаны камсыз кылуу чаралары;
15) биржалык бүтүмдөрдүн аткарылышын контролдоону биржанын ишке ашыруу тартиби;
16) биржалык тооруктардын операторлорунун өз ара аракеттенүү тартиби;
17) Бирликтин жалпы газ рыногунда газ менен биржалык тооруктардын негизги каражаттарынын тизмегин бекитүү тартиби;
18) биржалык келишимдердин формаларын стандартташтыруу тартиби;
19) газ менен соода кылууга жол берилүүчү биржалык товарлардын тизмегин бекитүү тартиби (алардын өзгөчөлүгүн көрсөтүү менен);
20) газ менен биржалык тооруктарды өткөрүүнү жөнгө салуучу башка жоболор.
22. Газ менен биржалык тооруктарды ишке ашыруунун ыйгарым укуктуу органдар тарабынан макулдашылган тартиби Комиссиянын Кеңешинин тиешелүү актысы менен аныкталат, ал Бирликтин жалпы газ рыногунда газ менен соода кылуу эрежелери күчүнө киргенге чейин колдонулат.

Маалыматтык алмашуу чөйрөсүндө документтерди иштеп чыгуу

23. Комиссия ыйгарым укуктуу органдар менен бирдикте маалыматтык алмашуу системасынын алкагында маалыматтык өз ара аракеттенүүнү жөнгө салуучу документтерди (мындан ары – маалыматтык алмашуу чөйрөсүндөгү документтер) иштеп чыгат жана макулдашат.
24. Маалыматтык алмашуу чөйрөсүндө документтерди иштеп чыгууда мүчө мамлекеттердин мыйзамдары менен жайылтуусу (жетүүсү) чектелген маалыматтарга киргизилген маалыматтарды коргоо боюнча мүчө мамлекеттердин мыйзамдарынын талаптарын эске алуу зарыл.
25. Маалыматтык алмашуу чөйрөсүндөгү документтерде ыйгарым укуктуу органдар жана Бирликтин жалпы газ рыногунун субъекттери алмашуучу маалыматтардын курамы аныкталат, анын ичинде төмөнкүлөр жөнүндө маалыматтар бар:
1) газ-транспорттук системалардын эркин кубаттуулугу жөнүндө (анын ичинде газды транспорт менен ташууда инфратүзүмдүк чектөөлөрдү аныктоо үчүн);
2) мүчө мамлекеттердин газ тармактарында жөнгө салынуучу бааны түзүү жөнүндө, анын ичинде газга болгон дүң баалар жана газ-транспорттук системалар боюнча газды транспорт менен ташууга тарифтер жөнүндө;
3) мүчө мамлекеттердин газ тармактарынын негизги өндүрүштүк көрсөткүчтөрү жөнүндө, анын ичинде мүчө мамлекеттердин ортосунда газ менен соода кылуу көлөмдөрү жөнүндө (Бирликтин газдын индикативдик (божомолдуу) көрсөткүчтөрүнүн тизмегине ылайык);
4) мүчө мамлекеттерде газды ички керектөө жөнүндө;
5) Бирликтин газдын индикативдик (божомолдуу) тең салмагын эске алуу менен түзүлгөн газды ички керектөөнүнү жана жеткирип берүүнүн мүчө мамлекеттер тарабынан бирдикте иштелип чыккан божомолдору жөнүндө;
6) Бирликтин жалпы газ рыногунун иштешине таасир этүүчү газ-транспорттук системалардын объекттерин модернизациялоо жана куруу боюнча пландар жөнүндө (анын ичинде газды транспорт менен ташууда инфратүзүмдүк чектөөлөрдү жоюу максатында);
7) мүчө мамлекеттер тарабынан газды жеткирип берүүчүлөргө жана газды керектөөчүлөргө Бирликтин жалпы газ рыногунда газды жеткирип берүүгө жана (же) газды сатып алууга ыйгарым укук берүү жөнүндө.
26. Маалыматтык алмашуу чөйрөсүндөгү технологиялык документтер Евразия экономикалык бирлигинин алкагында Маалыматтык-коммуникациялык технологиялар жана маалыматтык өз ара аракеттенүү жөнүндө протоколдун (Келишимге № 3 тиркеме) 30-пунктуна ылайык иштелип чыгат жана Комиссия тарабынан бекитилет.

Газ-транспорттук системаларга жетүүнү камсыз кылуу чөйрөсүндө актыларды иштеп чыгуу жана кабыл алуу

27. Мүчө мамлекеттердин ички керектөөлөрүн канааттандыруу үчүн арналган газды транспорт менен ташуу максатында ыйгарым укуктуу органдар Комиссия менен бирдикте бирдиктүү эрежелерди иштеп чыгышат жана макулдашат.
Бирдиктүү эрежелер Бирликтин жалпы газ рыногун түзүү жөнүндө эл аралык келишимге киргизилет.
28. Бирликтин жалпы газ рыногун түзүү жөнүндө эл аралык келишим күчүнө киргенге чейин мүчө мамлекеттердин чарба жүргүзүүчү субъекттери үчүн газ-транспорттук системаларга жетүү Келишимге жана Концепцияга ылайык берилет.
29. Бардык мүчө мамлекеттер Жетүү эрежелери жөнүндө протоколдун 5-пунктунда каралган чаралардын комплексин аткаргандан кийин газ-транспорттук системаларга Жетүү эрежелери жөнүндө протоколдун 7-пунктуна ылайык камсыз кылынат.
30. Мүчө мамлекеттер Жетүү эрежелери жөнүндө протоколдун 5-пунктунда каралган чаралардын комплексин аткарышынын аякташын тариздөө үчүн мүчө мамлекеттер Комиссия менен бирдикте газ-транспорттук системаларга жетүү эрежелерин камтыган тиешелүү протоколду иштеп чыгышат жана кабыл алышат, ал эрежелер Бирликтин жалпы газ рыногун түзүү жөнүндө эл аралык келишим күчүнө киргенге чейин колдонулат. Ушул жетүү эрежелери Жетүү эрежелери жөнүндө протоколдун 7-пунктун эске алуу менен ушул Программанын 31-пунктунда бирдиктүү эрежелер үчүн аныкталган Бирликтин жалпы газ рыногунун алкагында газ-транспорттук системалардын операторлорунун жана газды транспорт менен ташуу боюнча кызмат көрсөтүүлөрдү керектөөчүлөрдүн өз ара мамилелерин жөнгө салат.
31. Бирдиктүү эрежелер Бирликтин жалпы газ рыногунун алкагында газ-транспорттук системалардын операторлорунун жана газды транспорт менен ташуу боюнча кызмат көрсөтүүлөрдү керектөөчүлөрдүн өз ара мамилелерин жана төмөнкүлөрдү да жөнгө салат:
1) газ-транспорттук системаларга кошулуу тартиби;
2) газ-транспорттук системаларга жетүүнү берүү тартиби;
3) Бирликтин жалпы газ рыногунун алкагында газды транспорт менен ташуу боюнча кызмат көрсөтүүлөрдү керектөөчүлөрдүн укуктары жана милдеттери;
4) Бирликтин жалпы газ рыногунун алкагында газды транспорт менен ташуу боюнча кызматтарды көрсөтүүчү газ-транспорттук системалардын операторлорунун укуктары жана милдеттери;
5) Бирликтин жалпы газ рыногунун алкагында газды транспорт менен ташуу боюнча кызмат көрсөтүүлөргө карата тариф түзүү (баа түзүү) методикалары, эркин кубаттуулук, тарифтер (баалар) жөнүндө маалыматтарды жарыялоо тартиби (маалыматтарды жайылтуу стандарттары);
6) Бирликтин газдын индикативдик (божомолдуу) тең салмагын эсепке алуу тартиби;
7) Бирликтин жалпы газ рыногунун алкагында газды транспорт менен ташуу боюнча кызматтарды көрсөтүүгө келишимдерди түзүү тартиби;
8) эркин кубаттуулукту резервдөө (брондоо) тартиби жана аларды колдонуу кепилдиктери;
9) газ-транспорттук системаларга жетүүнү берүүгө билдирмелерди берүү тартиби жана мөөнөтү;
10) газ-транспорттук системага жетүүнү берүүгө билдирменин формасына жана мазмунуна, ошондой эле ушундай билдирмеге тиркелүүчү документтерге карата талаптар, алар газдын техникалык стандарттарга шайкеш келүүсү, транспорт менен ташылуучу газдын мүнөздөмөлөрү, аны колдонуу максаттары, газды сатып алуучу, жеткирип берүүчү жөнүндө маалыматтарды жана газды транспорт менен ташуу жөнүндө башка маалыматтарды камтууга тийиш;
11) газ-транспорттук системалардан берилүүчү жана алынуучу газдын көлөмү боюнча тактоолорду (номинацияларды) берүү тартиби;
12) бардык келип түшкөн билдирмелерди канааттандыруу үчүн зарыл көлөмдөгү кубаттуулук жок болгон учурду кошо алганда, эркин кубаттуулукту аныктоо жана бөлүштүрүү тартиби;
13) газ-транспорттук системалардын операторлору Бирликтин жалпы газ рыногунун алкагында газды транспорт менен ташуу боюнча кызмат көрсөтүүлөрдү керектөөчүлөргө газ-транспорттук системаларга жетүүдөн баш тартууга укуктуу болгон шарттар;
14) газ-транспорттук системаларга кирүүдө жана андан чыгууда газдын көлөмүн жана сапатын эсепке алуу тартиби;
15) газды жеткирип берүүнүн түздөн-түз келишимдери боюнча жана газ менен биржалык тооруктардын алкагында жеткирип берилүүчү, Бирликтин жалпы газ рыногунун алкагында газды транспорт менен ташуу боюнча кызмат көрсөтүүлөргө акы төлөө тартиби;
16) газды жеткирип берүүчүлөрдүн жана газды керектөөчүлөрдүн узак мөөнөттүү билдирмелеринин негизинде газ-транспорттук системаларды өнүктүрүү механизминин алкагында эркин кубаттуулукка жетүүнү берүүнүн өзгөчөлүктөрү;
17) өзгөчө кырдаалдар келип чыккан учурларда Бирликтин жалпы газ рыногунун алкагында газды транспорт менен ташуу боюнча кызматтарды көрсөтүүнүн өзгөчөлүктөрү;
18) Бирликтин жалпы газ рыногунда колдонулуучу газ-транспорттук системалардын өткөрүү жөндөмдүүлүгүнө жана ишинин ишенимдүүлүгүнө таасир этүүчү газ-транспорттук системалардын элементтерин оңдоо графиктерин газ-транспорттук системалардын операторлорунун макулдашуу тартиби;
19) Бирликтин жалпы газ рыногуна катышуучулардын арасында газ менен соода кылууга таасир этүүчү газ-транспорттук системаларды өнүктүрүү пландары жөнүндө газ-транспорттук системалардын операторлоруна өз ара маалымдоо тартиби;
20) Бирликтин жалпы газ рыногунун алкагында газ-транспорттук системаларга жетүүнү берүү жана газды транспорт менен ташуу боюнча кызмат көрсөтүү маселелери боюнча талаш-тартыштарды чечүү.

Бирликтин жалпы газ рыногун түзүү жөнүндө 
эл аралык келишимди иштеп чыгуу жана түзүү

32. Ыйгарым укуктуу органдар Комиссия менен бирдикте Бирликтин жалпы газ рыногун түзүү жөнүндө эл аралык келишимди иштеп чыгышат.
33. Бирликтин жалпы газ рыногун түзүү жөнүндө эл аралык келишим Келишимде жана Концепцияда камтылган жоболордун негизинде иштелип чыгат жана өзүнө төмөнкүлөрдү камтышы керек:
1) Бирликтин жалпы газ рыногун иштетүүнүн жана жөнгө салуунун принциптери;
2) үчүнчү мамлекеттерден жана (же) үчүнчү мамлекеттерге газды транспорт менен ташууда жана жеткирип берүүдө мүчө мамлекеттердин өз ара аракеттенүү тартиби, бул мүчө мамлекеттердин аймагына газды жеткирип берүү максатында Бирликтин жалпы газ рыногунда сатып алынган газды үчүнчү мамлекеттерге кайра сатууга жол бербөөнү камсыз кылат;
3) газ-транспорттук системаларга жетүүнү камсыз кылуу принциптери;
4) Бирликтин жалпы газ рыногунда тарифтик саясатты түзүү жана баа түзүү принциптери;
5) мүчө мамлекеттердин жана Бирликтин жалпы газ рыногунун субъекттеринин маалыматтарды ачуу жана ачууга тийиш маалыматтардын тизмегин түзүү тартиби;
6) мүчө мамлекеттердин мыйзамдарына ылайык жайылтылышы (жетүүсү) чектелген маалыматтарга таандык маалыматтарды камтыган маалыматтарды алмашуу тартиби;
7) ыйгарым укуктуу органдардын, Комиссиянын жана Бирликтин жалпы газ рыногунун субъекттеринин өз ара аракеттенүү процессинде электрондук формада берилүүчү маалыматтардын тизмеги;
8) Бирликтин жалпы газ рыногун жөнгө салуучу жана үчүнчү мамлекеттердин аймактарынан чыгуучу газга карата ушул актыларды колдонбоону караган актыларды кабыл алуу тартиби.
34. Бирдиктүү эрежелер Бирликтин жалпы газ рыногун түзүү жөнүндө эл аралык келишимге тиркеме катары киргизилет.

Бирликтин жалпы газ рыногунда газ менен соода кылуу 
эрежелерин иштеп чыгуу, макулдашуу жана кабыл алуу

35. Ыйгарым укуктуу органдар Комиссия менен бирдикте Бирликтин жалпы газ рыногун түзүү жөнүндө эл аралык келишимдин жоболорун эске алуу менен Бирликтин жалпы газ рыногунда газ менен соода кылуу эрежелерин иштеп чыгышат жана макулдашат, ал эрежелер Бирликтин жалпы газ рыногуна катышуучулардын ортосунда газды жеткирип берүүгө түздөн-түз келишимдерди түзүүдө жана Бирликтин жалпы газ рыногунда газ менен биржалык тооруктарды өткөрүүдө колдонулат.
36. Бирликтин жалпы газ рыногунда газ менен соода кылуу эрежелери төмөнкүлөрдү карайт:
1) Бирликтин жалпы газ рыногунда газ менен соода кылууга жол берилген чарба жүргүзүүчү субъекттерди аныктоо критерийлерин кошо алганда, Бирликтин жалпы газ рыногунда газ менен соода кылууга жетүү тартиби;
2) Бирликтин жалпы газ рыногунда газ менен соода кылууда Бирликтин жалпы газ рыногунун катышуучуларынын ортосунда өз ара аракеттенүү тартиби;
3) газдын техникалык мүмкүнчүлүктөрүн жана аны транспорт менен ташуу шарттарын макулдашуу тартибин кошо алганда, Бирликтин жалпы газ рыногунда газ менен соода кылууда Бирликтин жалпы газ рыногунун катышуучуларынын газ-транспорттук системалардын операторлору менен өз ара аракеттенүү тартиби;
4) Бирликтин жалпы газ рыногунда газды эсепке алуу тартиби;
5) Бирликтин жалпы газ рыногунда газды жеткирип берүү келишимдерин түзүү жана бузуу тартиби;
6) Бирликтин жалпы газ рыногунда газды эсептөө тартиби;
7) Бирликтин жалпы газ рыногунда газды жеткирип берүү келишимдерин каттоо жана эсепке алуу тартиби;
8) Бирликтин жалпы газ рыногунда талаш-тартыштарды чечүү тартиби;
9) Бирликтин жалпы газ рыногунда газ менен соода кылуу эрежелерин бузуу үчүн Бирликтин жалпы газ рыногунун субъекттеринин жоопкерчилиги;
10) Бирликтин жалпы газ рыногунда газ менен соода кылуу эрежелеринин сакталышына мониторинг жүргүзүү принциптери, анын ичинде аны жүргүзүүгө жооптуу органдарды аныктоо;
11) Бирликтин жалпы газ рыногунда газ менен соода кылууну жөнгө салуучу башка жоболор;
12) Бирликтин жалпы газ рыногунда газ менен соода кылуу эрежелерине тиркеме болуп саналган Бирликтин жалпы газ рыногунда газды жеткирип берүүнүн типтүү келишими.
37. Бирликтин жалпы газ рыногунда газ менен соода кылуу эрежелерин кабыл алуу тартиби Бирликтин жалпы газ рыногун түзүү жөнүндө эл аралык келишим менен аныкталат.

Газга ченемдерди жана стандарттарды, газ-транспорттук системалардын иштешин жөнгө салуучу ченемдик-техникалык документтерди бирдейлештирүү

38. Газга ченемдерди жана стандарттарды, газ-транспорттук системалардын иштешин жөнгө салуучу ченемдик-техникалык документтерди бирдейлештирүү (анын ичинде Бирликтин тиешелүү техникалык регламенттерин иштеп чыгуу жана кабыл алуу) Келишимдин X бөлүмүнө ылайык ишке ашырылат.

Бирликтин жалпы газ рыногун түзүүнүн уюштуруу, маалыматтык жана технологиялык негиздерин түзүү

Маалыматтык алмашуу системасын уюштуруу

39. Маалыматтык алмашуу системасы Бирликтин интеграцияланган маалыматтык системасынын алкагында ишке ашырылат, ал Евразия экономикалык бирлигинин алкагында Маалыматтык-коммуникациялык технологиялар жана маалыматтык өз ара аракеттенүү жөнүндө протоколдун (Келишимге № 3 тиркеме) 3-пунктуна ылайык түзүлөт.
40. Маалыматтык алмашуу системасы маалыматтык алмашуу системасынын алкагында, ошондой эле Бирликтин жалпы газ рыногун түзүү жөнүндө эл аралык келишимдин жоболоруна ылайык маалыматтык өз ара аракеттенүүнү жөнгө салуучу документтерде каралган көлөмдө маалыматтарды берүү боюнча ыйгарым укуктуу органдардын, Комиссиянын жана Бирликтин жалпы газ рыногунун субъекттеринин өз ара аракеттенүүлөрүн камсыз кылат. Бирликтин жалпы газ рыногунун субъектисинен алынган маалыматты Бирликтин интеграцияланган маалыматтык системасынын улуттук сегментине киргизүү ошол субъекттин мүчө мамлекетинин ыйгарым укуктуу органы тарабынан камсыз кылынат.
41. Маалыматтык алмашуу системасына киргизилген маалыматка жетүү алдын ала авторизациядан өткөн ыйгарым укуктуу органдарга, Комиссияга жана Бирликтин жалпы газ рыногунун субъекттерине берилет.
42. Бирликтин жалпы газ рыногун түзүү жөнүндө эл аралык келишим күчүнө киргенге чейин ыйгарым укуктуу органдардын, Комиссиянын жана мүчө мамлекеттердин чарба жүргүзүүчү субъекттеринин өз ара аракеттенүүсүнүн процессинде электрондук формада берилүүчү маалыматтардын тизмеги Бирликтин алкагында Келишимге жана эл аралык келишимдерге ылайык аныкталат.
43. Бирликтин жалпы газ рыногун түзүү жөнүндө эл аралык келишим күчүнө киргенден кийин ыйгарым укуктуу органдардын, Комиссиянын жана мүчө мамлекеттердин чарба жүргүзүүчү субъекттеринин өз ара аракеттенүүсүнүн процессинде электрондук формада берилүүчү маалыматтардын тизмеги Бирликтин жалпы газ рыногун түзүү жөнүндө эл аралык келишимдер менен аныкталат.

Газ-транспорттук системалардын операторлорунун жана биржалык тооруктардын операторлорунун ортосунда технологиялык маалыматтар менен алмашуу

44. Бирликтин жалпы газ рыногунда газды үзгүлтүксүз транспорт менен ташууну жана аны жеткирип берүүнү камсыз кылуу үчүн газ-транспорттук системалардын операторлорунун жана биржалык тооруктардын операторлорунун ортосунда, ошондой эле мүчө мамлекеттердин газ-транспорттук системаларынын операторлорунун өз ара ичинде технологиялык маалыматтар менен алмашуусу Бирликтин жалпы газ рыногун жөнгө салуучу актыларга ылайык газ-транспорттук системалардын операторлорунун жана биржалык тооруктардын операторлорунун өз ара келишүүлөрү боюнча ишке ашырылат.

Газ менен биржалык тооруктарды ишке ашыруу боюнча пилоттук долбоорлорду жүзөгө ашыруу

45. Бирликтин жалпы газ рыногунда газ менен биржалык тооруктарды өткөрүүгө даярдык көрүүнүн алкагында ыйгарым укуктуу органдар Комиссия менен бирдикте мүчө мамлекеттердин чарба жүргүзүүчү субъекттеринин ортосунда газ менен биржалык тооруктарды өткөрүү боюнча пилоттук долбоорлорду ишке ашыруунун зарылдыгына баа беришет.

4. Үчүнчү мамлекеттерге газды транспорт менен ташуу жана 
жеткирип берүү маселелери боюнча консультацияларды өткөрүү

46. Мүчө мамлекеттер зарыл болгон учурда атаандаштыкта болгон же өз ара атаандашуусу мүмкүн болгон газды жеткирип берүү багыттары боюнча үчүнчү мамлекеттерге газды транспорт менен ташуу жана жеткирип берүү маселелери боюнча консультацияларды өткөрүшөт.

5. Мүчө мамлекеттердин ортосунда газды транспорт менен ташуу жана жеткирип берүү чөйрөсүндө мүчө мамлекеттердин мыйзамдарын шайкештөө

47. Комиссия ыйгарым укуктуу органдар менен макулдашуу боюнча мүчө мамлекеттердин ортосунда газды транспорт менен ташуу жана жеткирип берүү чөйрөсүндө мүчө мамлекеттердин мыйзамдарына (анын ичинде Бирликтин жалпы газ рыногун түзүүнү камсыз кылуучу мүчө мамлекеттердин технологиялык жана коммерциялык инфратүзүмүн иштетүү ченемдери жана эрежелери) жана мүчө мамлекеттердин ортосунда газды транспорт менен ташуу жана жеткирип берүү чөйрөсүндө мүчө мамлекеттердин ортосундагы эл аралык келишимдерге салыштырма талдоо жүргүзүү үчүн маалымат берүүнүн формасын аныктайт.
48. Комиссия мүчө мамлекеттер берген маалыматтын негизинде мүчө мамлекеттердин ортосунда газды транспорт менен ташуу жана жеткирип берүү чөйрөсүндө мүчө мамлекеттердин мыйзамдарына (анын ичинде Бирликтин жалпы газ рыногун түзүүнү камсыз кылуучу мүчө мамлекеттердин технологиялык жана коммерциялык инфраструктурасын иштетүү ченемдери жана эрежелери) жана мүчө мамлекеттердин ортосунда газды транспорт менен ташуу жана жеткирип берүү чөйрөсүндө мүчө мамлекеттердин ортосундагы эл аралык келишимдерге салыштырма талдоо жүргүзөт.
49. Мүчө мамлекеттердин ортосунда газды транспорт менен ташуу жана жеткирип берүү чөйрөсүндө мүчө мамлекеттердин мыйзамдарына салыштырма талдоо жүргүзүүнүн жыйынтыгы боюнча Комиссия жыйынды отчет түзөт, анын негизинде ыйгарым укуктуу органдар Комиссия менен бирдикте шайкештелүүгө жаткан мүчө мамлекеттердин ортосунда газды транспорт менен ташуу жана жеткирип берүү чөйрөсүндө мүчө мамлекеттердин ченемдик укуктук актыларынын тизмегин жана Жогорку Евразия экономикалык кеңеши тарабынан аныкталуучу шайкештөө принциптерин даярдоону ишке ашырат.
50. Мүчө мамлекеттер ушул Программанын 49-пунктуна ылайык аныкталуучу принциптерди эске алуу менен мүчө мамлекеттердин ортосунда газды транспорт менен ташуу жана жеткирип берүү чөйрөсүндөгү өздөрүнүн мыйзамдарын жана мүчө мамлекеттердин ортосунда газды транспорт менен ташуу жана жеткирип берүү чөйрөсүндө мүчө мамлекеттердин ортосундагы эл аралык келишимдерди шайкештөөнү ишке ашырат.

6. Бирликтин жалпы газ рыногунда нарктык жана тарифтик 
саясатты ишке ашыруу, анын ичинде нарктык индикаторлорду түзүү

51. Табигый монополиялардын субъекттеринин ишин жөнгө салуучу жана (же) контролдоочу мүчө мамлекеттердин органдарынын Бирликтин жалпы газ рыногунун алкагында газды транспорт менен ташуу боюнча табигый монополиялар чөйрөсүнө таандык кызмат көрсөтүүлөргө тарифтерди белгилөөсү мүчө мамлекеттин мыйзамдарына ылайык Бирликтин жалпы газ рыногуна катышуучулар үчүн басмырлабаган негизде жүргүзүлөт.
Бирликтин жалпы газ рыногунун алкагында газды транспорт менен ташуу боюнча кызматтарды көрсөтүүчү чарба жүргүзүүчү субъекттердин көрсөткөн кызматтарга бааны түзүүсү мүчө мамлекеттердин мыйзамдарына, Келишимге жана Бирликтин жалпы газ рыногун түзүү жөнүндө эл аралык келишимге ылайык Бирликтин жалпы газ рыногуна катышуучулар үчүн басмырлабаган негизде жүргүзүлөт.
52. Бирликтин жалпы газ рыногунун алкагында газды транспорт менен ташуу боюнча кызмат көрсөтүүлөргө карата тариф түзүү (баа түзүү) көрсөтүлүүчү кызматтардын жеткиликтүүлүгүн жана керектөөчүлөр үчүн алардын тиешелүү сапат деңгээлин, ушундай чарба жүргүзүүчү субъекттердин эффективдүү иштешин жана өнүгүшүн камсыз кылуучу, Бирликтин жалпы газ рыногунун алкагында газды транспорт менен ташуу боюнча кызматтарды көрсөтүүчү чарба жүргүзүүчү субъекттеринин, газды керектөөчүлөрдүн, газды жеткирип берүүчүлөрдүн таламдарынын тең салмагын сактоонун негизинде ишке ашырылууга тийиш.
53. Мүчө мамлекеттер тарабынан төмөнкүлөр камсыз кылынат:
Бирликтин жалпы газ рыногунун алкагында газды транспорт менен ташуу боюнча кызмат көрсөтүүлөргө тарифтер (баалар), көрсөтүлгөн кызматтарга карата тариф түзүү (баа түзүү) методикалары жөнүндө маалыматты жарыялоо;
Бирликтин жалпы газ рыногунун алкагында газды транспорт менен ташуу боюнча кызмат көрсөтүүлөргө карата тариф түзүүнүн (баа түзүүнүн) жалпы принциптерин жана методдорун колдонуу;
Бирликтин жалпы газ рыногунун алкагында газды транспорт менен ташуу боюнча кызматтарды көрсөткөн чарба жүргүзүүчү субъекттердин тарифтерди (бааларды) колдонушун контролдоону кошо алганда, атаандаштыкты коргоо чөйрөсүндө мүчө мамлекеттердин мыйзамдарынын талаптарынын сакталышын контролдоо.
Бирликтин жалпы газ рыногунун алкагында газды транспорт менен ташуу боюнча кызматтарды көрсөтүүчү газ-транспорттук системалардын операторлору табигый монополиялардын субъекттеринин ишин жөнгө салуу маселелери жана аймагында Бирликтин жалпы газ рыногунун алкагында газды транспорт менен ташуу боюнча иш жүргүзүлүп жаткан мүчө мамлекеттин атаандаштыгын коргоо жаатындагы маселелер боюнча мыйзамдардын, ошондой эле Келишимдин жана Бирликтин жалпы газ рыногун түзүү жөнүндө эл аралык келишимдин талаптарын сактоого тийиш.
Тарифтер (баалар) төмөнкүлөргө белгилениши (түзүлүшү) мүмкүн:
мүчө мамлекеттин ички газ рыногунда газды транспорт менен ташуу боюнча кызмат көрсөтүүлөргө;
Бирликтин жалпы газ рыногунун алкагында газды транспорт менен ташуу боюнча кызмат көрсөтүүлөргө.
Ушул пункттун жоболору Бирликтин жалпы газ рыногунун алкагында газды транспорт менен ташуу боюнча кызматтарды көрсөтүүчү чарба жүргүзүүчү субъекттерге жайылтылат.
54. Ыйгарым укуктуу органдар менен бирдикте Комиссия тарабынан Бирликтин жалпы газ рыногунда нарктык индикаторлорду түзүү боюнча методикалык сунуштамалар, ошондой эле ушул индикаторлорго мониторинг жүргүзүү тартиби иштелип чыгат жана кабыл алынат. Нарктык индикаторлор Бирликтин жалпы газ рыногунда монополияга каршы жөнгө салууну ишке ашырууда маалымат катары колдонулушу мүмкүн.
55. Ушул Программанын 54-пунктунда каралган методикалык сунуштамаларга ылайык Бирликтин жалпы газ рыногунда нарктык индикаторлорду түзүү үчүн мүчө мамлекеттер тарабынан ыйгарым укуктуу уюмдар (биржалык тооруктардын операторлору) жана (же) ыйгарым укуктуу органдар аныкталат.

7. Мүчө мамлекеттердин ортосунда газды транспорт менен ташууда инфратүзүмдүк чектөөлөрдү аныктоо жана аларды жоюу боюнча сунуштарды иштеп чыгуу

56. Бирликтин жалпы газ рыногун иштетүү үчүн газ-транспорттук системалардын өнүгүшүнүн тең салмагын сактоо максатында Комиссия ыйгарым укуктуу органдар менен бирдикте мүчө мамлекеттердин ортосунда газды транспорт менен ташууда инфратүзүмдүк чектөөлөрдү аныктоо боюнча иштерди жүргүзөт жана аларды жоюу боюнча сунуштарды иштеп чыгат.
57. Мүчө мамлекеттердин ортосунда газды транспорт менен ташууда инфратүзүмдүк чектөөлөрдү аныктоо ачылууга жаткан маалыматтарга, ошондой эле маалыматтык алмашуу системасына киргизилген маалыматтарга талдоо жүргүзүүнүн негизинде ишке ашырылат.
58. Талдоо жүргүзүүнүн жыйынтыгы боюнча Комиссия ыйгарым укуктуу органдар менен бирдикте 3 жылда 1 жолу мүчө мамлекеттердин ортосунда газды транспорт менен ташууда инфратүзүмдүк чектөөлөр жөнүндө отчет жана аларды жоюу боюнча сунуштарды даярдайт.

Газ тармагында биргелешкен долбоорлорду ишке ашыруу

59. Мүчө мамлекеттер биргелешкен долбоорлорду ишке ашырууну кошо алганда, газ тармагында инвестициялык иштерди жүргүзүү үчүн өздөрүнүн аймактарында жагымдуу шарттарды түзөт.
60. Мүчө мамлекеттер өз ара кызыкчылыкты жараткан, анын ичинде газды жеткирип берүүчүлөрдүн жана газды керектөөчүлөрдүн узак мөөнөттүү билдирмелеринин негизинде мамлекеттер аралык магистралдык газ түтүктөрүнүн жана алар менен технологиялык жактан өз ара байланышкан объекттердин өнүгүшүн камсыз кылуучу газ тармактарындагы долбоорлорду биргеликте аныкташат жана ишке ашырышат. Аймактарында ушундай долбоорлор ишке ашырылып жаткан мүчө мамлекеттер зарыл жөнгө салуучу колдоону камсыз кылышат.
61. Газ-транспорттук системалардын операторлору Бирликтин жалпы газ рыногуна катышуучулардын ортосунда газ менен өз ара соода кылууга таасир этүүчү газ-транспорттук системаларды өнүктүрүү пландары жөнүндө өз ара маалымдоону ишке ашырышат.
62. Мүчө мамлекеттер үчүн өз ара кызыкчылык туудурган газ тармагындагы долбоорлор Кызмат көрсөтүүлөрдү сатуу, түзүү, иштетүү жана инвестицияларды ишке ашыруу жөнүндө протоколдун (Келишимге № 16 тиркемеси) жоболоруна ылайык ишке ашырылат.

9. Бирликтин мамлекеттер аралык биржасында газ менен соода кылуунун максатка ылайыктуулугун кароо

63. Бирликтин мамлекеттер аралык биржасы түзүлгөн учурда Комиссия Бирликтин мамлекеттер аралык биржасында Бирликтин жалпы газ рыногунун алкагында газ менен соода кылуунун максатка ылайыктуулугу жөнүндө илимий жактан негизделген сунуштарды даярдоону камсыз кылат, ал өзүнө Бирликтин мамлекеттер аралык биржасынын мүчө мамлекеттердин товардык биржалары менен өз ара аракеттенүү механизмдерин иштеп чыгуу камтыйт (акыркылары үчүн Бирликтин жалпы газ рыногунда газ менен соода кылууга укук сакталган учурда).
64. Илимий жактан негизделген даярдалган сунуштардын негизинде Комиссия мүчө мамлекеттер менен макулдашуу боюнча Бирликтин мамлекеттер аралык биржасында Бирликтин жалпы газ рыногунын алкагында газ менен соода кылуунун максатка ылайыктуулугу жөнүндө сунуштама кабыл алат.

10. Программаны ишке ашырууга мониторинг жүргүзүү

65. Комиссия ушул Программаны жана Евразия экономикалык бирлигинин жалпы газ рыногун түзүү боюнча иш-чаралар планын ишке ашырууга мониторинг жүргүзөт жана Евразия өкмөттөр аралык кеңешине жана мүчө мамлекеттерге мониторингдин жыйынтыктарын жөнүндө жыл сайын маалымдайт.

III. Программаны ресурстук камсыз кылуу

1. Программаны ишке ашыруу тартиби жана каржылоо механизмдери

66. Ушул Программаны ишке ашырууну финансылык камсыз кылуу Бирликтин бюджетинин каражаттарынын эсебинен Комиссиянын ыйгарым укуктарына ылайык Комиссия тарабынан, мүчө мамлекеттердин мыйзамдарына ылайык ушул мамлекеттердин бюджеттеринин каражаттарынын, ошондой эле бюджеттен тышкаркы булактардын каражаттарынын эсебинен ыйгарым укуктуу органдар тарабынан ишке ашырылат.
67. Ушул Программаны ишке ашырууда:
1) Бирликтин бюджетинин каражаттарынын (Комиссиянын бюджеттик сметасынын каражаттарынын) эсебинен ишке ашырууда маалыматтык алмашуу системасын жүзөгө ашыруу жана иштешин камсыз кылуу максатында эл аралык келишимдерди жана Бирликтин укугун түзүүчү актыларды иштеп чыгуу жана Бирликтин интеграцияланган маалыматтык системасынын интеграциялык сегментин өнүктүрүү боюнча Комиссия тарабынан аткарылуучу иш-чаралар каржыланат;
2) мүчө мамлекеттердин бюджеттеринин каражаттарынын эсебинен (ыйгарым укуктуу органдардын ишин камсыз кылууга каражаттардын чегинде) ишке ашырууда маалыматтык алмашуу системасын жүзөгө ашыруу жана иштешин камсыз кылуу максатында ыйгарым укуктуу органдардын катышуусу менен ишке ашырылуучу эл аралык келишимдерди жана Бирликтин укугун түзүүчү актыларды иштеп чыгуу, мүчө мамлекеттердин ченемдик укуктук актыларын шайкештөө жана Бирликтин интеграцияланган маалыматтык системасынын улуттук сегменттерин өнүктүрүү боюнча иш-чаралар каржыланат;
3) бюджеттен тышкаркы булактардын каражаттарын тартуу менен ишке ашырууда Бирликтин жалпы газ рыногун иштетүү үчүн зарыл инфраструктураны түзүү жана өнүктүрүү каржыланат.

2. Илимий жактан камсыз кылуу

68. Ушул Программаны ишке ашыруунун алкагында Бирликтин жалпы газ рыногун түзүүнүн институттук, технологиялык, юридикалык жана экономикалык механизмдерин кошо алганда, Бирликтин жалпы газ рыногун түзүү эрежелерин жана механизмдерин иштеп чыгууда талдоо изилдөөлөрүн жүргүзүү жана илимий негизделген сунуштарды даярдоо түрүндө ушул Программанын илимий жактан камсыз кылынышы талап кылынат, анын ичинде төмөнкү багыттар боюнча:
1) газ менен биржалык тооруктарды өткөрүү эрежелеринин мазмуну боюнча методикалык сунуштамаларды кошо алганда, газ менен биржалык тооруктарды ишке ашыруу тартибин иштеп чыгуу;
2) бирдиктүү эрежелерди иштеп чыгуу;
3) Бирликтин жалпы газ рыногунда газ менен соода кылуунун эрежелерин иштеп чыгуу;
4) Бирликтин мамлекеттер аралык биржасында Бирликтин жалпы газ рыногунун алкагында газ менен соода кылуунун максатка ылайыктуулугу жөнүндө илимий жактан негизделген сунуштарды даярдоо;
5) Бирликтин жалпы газ рыногунда нарктык индикаторлорду түзүү боюнча методикалык сунуштамаларды, ошондой эле аларга мониторинг жүргүзүү тартибин иштеп чыгуу.

_________________________

	мүчө мамлекеттердин аймактарында жайгашкан газ-транспорттук системаларга жетүүнүн бирдиктүү эрежелеринин долбоору

	Россия Федерациясы
	Комиссия, мүчө мамлекеттер

	4. Бирликтин жалпы газ рыногун түзүүнүн экинчи этабына өтүү жөнүндө чечимди кабыл алуу
	2019-жыл
	Жогорку Евразия экономикалык кеңешинин актысы

	Комиссия
	мүчө мамлекеттер

	
	
	
	
	

	5. Мүчө мамлекеттердин аймактарында жайгашкан газ-транспорттук системаларга жетүүнү камсыз кылуу шарты болуп саналган чаралардын комплексин мүчө мамлекеттердин аткарышынын аякташы жөнүндө протоколду иштеп чыгуу жана кабыл алуу

	2020-жыл
	протокол

	Россия Федерациясы
	мүчө мамлекеттер, 
Комиссия

	6. Бирликтин жалпы газ рыногун түзүү жөнүндө эл аралык келишимди иштеп чыгуу жана аны ички мамлекеттик макулдашууга жөнөтүү

	2020-жыл
	Комиссиянын актысы
	Россия Федерациясы
	мүчө мамлекеттер, 
Комиссия

	7. Бирликтин жалпы газ рыногун түзүүнүн үчүнчү этабына өтүү жөнүндө чечимди кабыл алуу
	2020-жыл
	Жогорку Евразия экономикалык кеңешинин актысы 
	Комиссия
	мүчө мамлекеттер

	
	
	
	
	

	8. Бирликтин жалпы газ рыногун түзүү жөнүндө эл аралык келишимге кол коюу
	2021-жыл
	Бирликтин жалпы газ рыногун түзүү жөнүндө эл аралык келишим

	мүчө мамлекеттер
	Комиссия

	9. Бирликтин жалпы газ рыногунда газ менен соода кылуу эрежелерин иштеп чыгуу жана кабыл алуу
	2023-жыл
	Бирликтин жалпы газ рыногунда газ менен соода кылуу эрежелери

	Россия Федерациясы
	мүчө мамлекеттер,
Комиссия


	II. Бирликтин жалпы газ рыногун түзүүнүн уюштуруу, маалыматтык жана технологиялык негизин түзүү


	1. 2014-жылдын 29-майындагы Евразия экономикалык бирлиги жөнүндө келишимге жана Бирликтин алкагында эл аралык келишимдерге ылайык аныкталуучу, мүчө мамлекеттердин ыйгарым укуктуу органдарынын, Комиссиянын жана Бирликтин жалпы газ рыногунун субъекттеринин өз ара аракеттенүүсүнүн процессинде электрондук формада берилүүчү маалыматтардын тизмегине ылайык Бирликтин жалпы газ рыногунун алкагында маалыматтык өз ара аракеттенүүнү камсыз кылуу үчүн Бирликтин интеграцияланган маалыматтык системасынын каражаттары менен жалпы процесстерди ишке ашыруу аркылуу маалыматтык алмашуу системасын уюштуруу

	2019-жыл
	маалыматтык алмашуу системасы
	Комиссия
	мүчө мамлекеттер

	2.Мүчө мамлекеттердин аймактарында жайгашкан газ-транспорттук системалардын операторлорунун жана биржалык тооруктардын операторлорунун ортосунда, ошондой эле Бирликтин жалпы газ рыногунда газды үзгүлтүксүз транспорт менен ташууну жана жеткирип берүүнү камсыз кылуу үчүн мүчө мамлекеттердин газ-транспорттук системалардын операторлорунун ичинде өз ара технологиялык маалыматтар менен алмашууну уюштуруу

	2020-жыл
	технологиялык маалыматтар менен алмашуу
	Россия Федерациясы
	мүчө мамлекеттер

	III. Мүчө мамлекеттердин ортосунда газды транспорт менен ташуу жана жеткирип берүү чөйрөсүндө мүчө мамлекеттердин мыйзамдарын шайкештөө


	1. Мүчө мамлекеттердин ортосунда газды транспорт менен ташуу жана жеткирип берүү чөйрөсүндө мүчө мамлекеттердин мыйзамдарына жана мүчө мамлекеттердин ортосундагы эл аралык келишимдерге салыштырма талдоо жүргүзүү

	2018-жыл

	жыйынды отчет
	Комиссия
	мүчө мамлекеттер

	2. Шайкештелүүгө жаткан мүчө мамлекеттердин ортосунда газды транспорт менен ташуу жана жеткирип берүү чөйрөсүндө мүчө мамлекеттердин ченемдик укуктук актыларынын тизмегин даярдоо жана шайкештөө принциптерин аныктоо

	2018-жыл

	Жогорку Евразия экономикалык кеңешинин актысы 
	Комиссия
	мүчө мамлекеттер

	3. Мүчө мамлекеттердин ортосунда газды транспорт менен ташуу жана жеткирип берүү чөйрөсүндө мүчө мамлекеттердин мыйзамдарын жана мүчө мамлекеттердин ортосундагы эл аралык келишимдерди шайкештөө
	Жогорку Евразия экономикалык кеңешинин актысына шайкеш
	мүчө мамлекеттердин ченемдик укуктук актылары
	
	мүчө мамлекеттер

	
IV. Бирликтин жалпы газ рыногунда нарктык жана тарифтик саясатты ишке ашыруу,
анын ичинде нарктык индикаторлорду түзүү


	1. Бирликтин жалпы газ рыногунда нарктык индикаторлорду түзүү боюнча методикалык сунуштамаларды иштеп чыгуу жана кабыл алуу
	2023 жыл 
(Бирликтин жалпы газ рыногун түзүү жөнүндө эл аралык келишимге кол коюлгандан эрте эмес)

	Комиссиянын актысы 
	Комиссия
	мүчө мамлекеттер

	2. Бирликтин жалпы газ рыногунда нарктык индикаторлорго мониторинг жүргүзүү тартибин иштеп чыгуу жана кабыл алуу
	2023 жыл 
(Бирликтин жалпы газ рыногун түзүү жөнүндө эл аралык келишимге кол коюлгандан эрте эмес)

	Комиссиянын актысы 
	Комиссия
	мүчө мамлекеттер

	3. Мүчө мамлекеттердин аймактарында газга бирдей жеткиликтүү баага өтүүнүн максатка ылайыктуулугу жөнүндө чечим кабыл алуу
	2023-жыл
	Жогорку Евразия экономикалык кеңешинин актысы 
	мүчө мамлекеттер 
	Комиссия


_____________
